Anda ur ḍsint ara teḥdayin d lmuḥal ad zhun warrac, i d-yenna umedyaz deg wawal-is. Si zzman n zzamn, amdan yessefra ɣef tmeṭṭut. Yura ɣef zzin-is, ɣef tayri yezzuzun ɣer ljiha-s. Tameṭṭut deg wallen umedyaz tikwal d leenaya, tikwal d irebbi n leḥnana, tikwal d aman yessizdigen ixef- is. Di yal lawan yezga d anadi fell-as.
Di yal teɣewsa yettwali ṣṣifa-s:
Ufiɣ- kemƔef udem n wegrudɣef yimi n teslitDi tmuɣli n win yesselqafenTettiliḍ-d:D tadwat yessazalen amruD awal is-s izerrɛaen asefru
D asirem ur nfennu
Di tegantin n ddiq, deg yirebbi-s yessukus-d lḥamu akken ad inamer ayen i d-bubben wussan. Di tmuɣli-s yettqellib ɣef yigenni n liser. Deg lexyal-is yessutur ifer n lehna ara yessilfen i lejwareḥ-is.
Ulac tudert mebɣir tameṭṭut, ulac talwit berra n idisans-is, ulac iḍelli ulac azekka nnig ṭṭif-is:
Ticki d iyi-yecewweq leḥzenLferḥ ass-nni yennuɣnaTicki tecmet tuɣ amkanTahuskayt ur d-tegri araTicki ussan ccgen i zzmanYes-sen i tenxer lehnaD tamuɣli-m i yi-sseḥlanTleqqem deg-i asirem
Seg uɣbalu yellan d aɣbalu n tudert, yettaggem umdan timeqwa i zerreen tudert di lqaea. Tanezruft d urar kan zdat wer tillin n tallest. Deg yimeṭṭi-s yella sser n wayen yezrin d wayen ara d iteddun. Kra yellan di tmeṭṭut yettban eziz ɣer wid yemeebbaren akked ddunit akken ad suksen iferdisen n talwit. Yuɣal unadi yecba alejlej. Anda yedda uḍar ixerreq deg tebḥatin anda tekmen rriḥa n tmeṭṭut:
Sliɣ-amDi teqsabt n umeksaDeg unazeɛ n wanzaDeg usxenfet n imeṭṭiDeg usuɣu amenzu n tlalitUfiɣ-kem:Tettleḍ ɣef ueebud inezfen
D asaru
Tudert deg waḍu-s tewwi-d leḥzen, iɛebbel i lejqayeq n tillin. Tuccar n lhemm mi d-fɣent cellḥen aglim n talwit. Timajatin n wurfan mi d-ḍallent ur yemniɛ ḥedd deg unezgum. Anda-t uxxam deg ur telli tesga unuɣni ? Anda-t ubrid ur nečcur d isennanen ? Anda-t umḍiq ideg ur nettmagar lehna iqeccem leqlam iɣeblan ? Allen yettnadin igli n lisser zran-t ur yelli akkin neɣ akka. Sani ara tewhi tmuɣli ?
Ticki d iyi-yecewweq leḥzenLferḥ ass-nni yennuɣnaTicki tecmet tuɣ amkanTahuskayt ur d-tegri araTicki ussan ccgen i zzmanYes-sen i tenxer lehnaD tamuɣli-m i yi-sseḥlanTleqqem deg-i asirem
Tettenququl tmedurt ddaw iḍarren n wid yattnadin lesrar yellan. Yuɣal inng yezzi ɣer wayen yellan d uffir. Ɣer wayen i d-yekkan nnig n wayen yellan. Ziɣ deg-s i yella lkuraj. Deg teɛwint n tmeṭṭut i tezga tugna n tebɣest. Deg-s d–yettaddam adif yettarran temẓi ɣer temẓi-s. Seg ixef-is i d-yettlal uzgen n yixfawen-nneɣ i d aɣ-iruḥen d safel deg lemwaji n tikli werǧin yecban tikli. Deg yimi zelgen lewqat, tuɣal d nettat i d afud yattawin ɣer tegrawla mgal ẓẓur akked lbaṭṭel. Deg wallen umedyaz tettban d tamurt, d asalu yettawin ɣer tlelli, d nnhati yettuɣalen d aḍu ara yesfezwin leɣmam deg yigenni n tudert:
Walaɣ-kem…Ɣef yidim tesbek tugdiD acmummeḥ ɣef udem n wakliTleqḥeḍ-d di tewser temẓiẒriɣ kem….D tajeǧǧigt ɣef yimi n lfuciFerẓeɣ‑ kem….Deg wannuz n wemdan i rebbi
Kra yellan yekka-d seg tmeṭṭut, yettezi ɣer tmeṭṭut. D nettat i d tazwert d nettat i d taggara. D ixef yettcuddun ɣer yixef. Deg tebḥirt-is teǧǧuǧǧug tefsut. Deg yigran ideg tetteddu, imɣan yeskawen tugdi, yettecrawen tidi, zgan mɣin akken iberdan yellan d imeckundawen ad gen taggara i wuggur i-d yettawi lḥal akken ad iqazem lḥal. Di tikli n tmeṭṭut tettban tudert d amecwar yettawin iman n wa ɣer yiman n wihin:
Ay asirem n usiremA tin ileqḥen tudertA tin is-s necrew lhemmA telqeq yenɣan taɣertA cbaḥa iḍebeen udemYerran leggaɣet teefartD tayri-inem i yi-d-yemlanAbrid yettawin s amdan
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn